Krásná Hora (Stožec)

Krásná Hora () estas pereinta domaro en Ĉeĥio, nun parto de municipo Stožec, en distrikto Prachatice. Ĝi troviĝas proksimume 3 km sude de České Žleby. Ĝi troviĝas sur prisunigitaj paŝtejoj sur okcidentaj deklivoj de monto Kapraď (1026 m), en supermara alteco 910 m. En la valo sub Krásná Hora kondukas bohemia-bavaria limo. La domaro estis dismetita en longecon kaj ĝi dividiĝis en tri partojn nomataj Horní Krásná Hora, Dolní Krásná Hora kaj Spálenec.

Krásná Hora situas en katastra teritorio České Žleby kun areo 42,17 km².

 Historio 
La unua skribmencio pri la domaro devenas el la jaro 1710. Plimulto de domaranoj dediĉis sin al kulturado kaj prilaborado de lino. En la jaro 1910 ĉi tie situis 46 domoj, en kiuj vivis 387 loĝantoj (el tio 2 de ĉeĥa nacieco). Estis ĉi tie lernejo kaj du gastejoj. Post establo de limregiona zono en la 1950-aj jaroj la restinta loĝantaro estis forloĝigita kaj la domoj detruitaj – la domaro pereis en la jaro 1956.

 Nuntempo 
Nuntempe en la spaco de la eksa domaro situas sole du kadukiĝantaj konstruaĵoj, kiuj en la pasinteco uzis Limgardstaro. Ĉe unu el ili troviĝas monumenteto kun portreto de ĝendarma gardestro Jindřich Vrabec, kiu tie estis la 1-a de julio 1928 mortigita de fulmo. Laŭlonge laŭ vojo el Nové Údolí al České Žleby estas riparitaj du krucetoj kaj niĉa kapeleto el la jaro 1878.

 Referencoj 

 Eksteraj ligiloj 
 Krásná Hora sur ttt Zaniklé obce

Kategorio:Stožec
Kategorio:Pereintaj setlejoj en distrikto Prachatice
Kategorio:Pereintaj setlejoj en Šumava
Kategorio:Pereintaj setlejoj en Nacia parko Šumava
Kategorio:Pereintaj setlejoj sur landlimo de Ĉeĥio kaj Germanio